Louis Diercxsens

Louis Diercxsens (født 28. september 1898, død 21. april 1992) var en belgisk landhockeyspiller som deltok i de olympiske leker 1920 i Antwerpen og 1928 i Amsterdam.
  
Diercxsens vant en olympisk bronsemedalje i landhockey under OL 1920 i Antwerpen. Han var med på det belgiske laget som kom på tredjeplass i landhockeyturneringen bak Storbritannia og Danmark. Fire lag deltok i turnering og det ble spilt en enkeltserie der alle lagene møtte hverandre en gang. Belgia vant første kampen mot Frankrike med 3-2 men tapte siden de to siste kampene, mot Storbritannia med 1-12 og mot Danmark med 2-5. Turneringen ble spilt i perioden 1. til 5. september 1920.

Åtte år senere, under sommer-OL 1928 i Amsterdam, kom det belgiske laget på fjerdeplass. Diercxsens spilte alle fem kampene og scoret fire mål.

OL-medaljer 
  1920  Antwerpen - Bronse landhockey  Belgia

Eksterne lenker 
 

Belgiske landhockeyspillere
Olympiske bronsemedaljevinnere for Belgia
Medaljevinnere under Sommer-OL 1920
Deltakere for Belgia under Sommer-OL 1920
Landhockeyspillere under Sommer-OL 1920
Deltakere for Belgia under Sommer-OL 1928
Landhockeyspillere under Sommer-OL 1928
Fødsler i 1898
Dødsfall i 1992
Olympiske medaljevinnere i landhockey